CELEX: 62020CN0151
Language: et
Date: 2020-03-27 00:00:00
Title: Kohtuasi C-151/20: Eelotsusetaotlus, mille on esitanud Oberster Gerichtshof (Austria) 27. märtsil 2020 – Bundeswettbewerbsbehörde versus Nordzucker AG jt

22.6.2020   
            
            
               ET
            
            
               Euroopa Liidu Teataja
            
            
               C 209/17
            
         
      Eelotsusetaotlus, mille on esitanud Oberster Gerichtshof (Austria) 27. märtsil 2020 – Bundeswettbewerbsbehörde versus Nordzucker AG jt
      (Kohtuasi C-151/20)
      (2020/C 209/23)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Taotleja ja apellatsioonkaebuse esitaja: Bundeswettbewerbsbehörde
      
         Vastustajad ja vastustajad apellatsioonimenetluses: Nordzucker AG, Südzucker AG, Agrana Zucker GmbH
      
         Eelotsuse küsimused
      
      
                  1.
               
               
                  Kas konkurentsiõigusnorme käsitlevas Euroopa Kohtu praktikas ne bis in idem põhimõtte kohaldamiseks kehtestatud kolmandat kriteeriumi, mille kohaselt peab rikkumine puudutama sama kaitstavat õigushüve, tuleb kohaldada ka juhul, kui kahe riigi konkurentsiasutused peavad samade asjaolude ning samade isikute suhtes lisaks riigisisestele õigusnormidele kohaldama ka samu Euroopa Liidu õigusnorme (käesolevas asjas ELTL artikkel 101)?
                  Kui esimesele küsimusele vastatakse jaatavalt:
               
            
                  2.
               
               
                  Kas sellises Euroopa Liidu ja riigisiseste konkurentsiõigusnormide paralleelse kohaldamise olukorras on tegemist sama kaitstava õigushüvega?
               
            
                  3.
               
               
                  Kas ne bis in idem põhimõtte kohaldamise seisukohast on lisaks oluline, kas ühe liikmesriigi konkurentsiasutuse ajaliselt esimese trahviotsusega on võetud faktiliselt arvesse konkurentsiõigusnormide rikkumise mõju teisele liikmesriigile, mille konkurentsiasutus tegi alles pärast seda otsuse tema menetletavas konkurentsiasjas?
               
            
                  4.
               
               
                  Kas menetlus, milles tulenevalt ühe poole osalemisest leebema kohtlemise programmis saab selle poole suhtes tuvastada üksnes konkurentsiõiguse rikkumise toimepaneku, on ne bis in idem põhimõttega hõlmatud menetlus või saab rikkumise toimepanekut tuvastada sõltumata (teises liikmesriigis) varem toimunud trahvi määramise menetluse tulemusest?